Boris Becker in die sop oor versteekte trofeë | Maroela Media
Boris Becker het Maandag in 'n hof in Londen verskyn op aanklag dat hy versuim het om onder andere die trofeë wat hy tydens sy roemryke tennisloopbaan verwerf het, te oorhandig om sy skuld te delg.
Die 54-jarige Duitse kommentator, wat in 2017 bankrot verklaar is, staan tereg op aanklag dat hy nie voldoen het aan die verpligting om inligting bekend te maak nie.
Becker, ses keer Grand Slam-kampioen, het na bewering versuim om onder andere verskeie trofeë te oorhandig, insluitend die 1985 Wimbledon-trofee waar hy as 17-jarige sterstatus behaal het, en sy twee Australiese Ope-trofeë.
Becker het in die Southwark Crown-hof verskyn. Hy word ook daarvan verdink dat hy groot bedrae kontant in ander rekeninge inbetaal het, insluitend sy voormalige vrou Barbara Becker en vervreemde vrou Sharlely "Lilly" Becker.
Becker, wat verlede jaar as kommentator vir BBC by Wimbledon opgetree het, staan tereg op meer as 20 aanklagte en die saak sal na verwagting drie weke lank duur. Hy word bygestaan deur 'n Duitse tolk.
Becker het meer as $25 miljoen verdien tydens sy tennisloopbaan en het 'n televisie-kommentator geword ná sy aftrede met 'n hoëprofiel rol vir die BBC. Hy het in 2013 teruggekeer na die baan as 'n afrigter vir Novak Djokovic en het die Serwiër gehelp om ses Grand Slam-trofeë in te palm voor hulle paaie in 2016 geskei het.
Becker is in 2002 in 'n hof in München twee jaar opgeskorte tronkstraf opgelê met 'n boete van €300 000 vir belastingontduiking van sowat €1,7 miljoen.
Karnavalgangers sterf toe motor in hulle ploeg
Geld is n nare ding as dit jou baas word…tragies
Boris is besig om tennis te speel met die Duitse regstelsel, game set match!
Eina, jammer Boris, jy was n grote. So kom alles eintlik maar tot niks.
Sportmanne is swak bloggers en sakemanne. Net so swak as hulle power kommunikasie vaardighede as sport- of enige kommentators